पाएं अपने शहर की ताज़ा ख़बरें और फ्री ई-पेपरडाउनलोड करें
सीए ब्रांच की वेबिनार में सीए सीए डाॅ. गिरीश आहुजा ने कहा कि प्रत्येक ट्रस्ट एवं पंजीकृत संस्था को अब आयकर अधिनियम के तहत 30 जून से पहले पंजीयन कराना आवश्यक है। प्रत्येक ट्रस्ट, सामाजिक एवं पुण्यार्थ संस्थाओं को पंजीयन का प्रत्येक 5 वर्ष में नवीनीकरण भी कराना होगा।
डॉ. आहुजा ने कहा कि समय अनुरूप आयकर अधिनियम में व्यापक परिवर्तन हुए हैं। अब सजगता एवं सत्यता के साथ ट्रस्ट एवं संस्थाओं को आयकर कानून का पालन करना पड़ेगा। मुख्य अतिथि सीआईआरसी चेयरमैन सीए निलेश गुप्ता ने कोरोना के समय सीए सदस्यों से एक-दूसरे का यथासंभव सहयोग कर हौसला बनाए रखने की अपील की। सीआईआरसी कोषाध्यक्ष सीए दिनेश जैन ने सभी प्रतिभागी सदस्यों द्वारा पूछे प्रश्नों का डॉ अहुजा से समाधान प्राप्त किया। सीए ब्रांच चित्तौड़गढ़ के चेयरमैन सीए राकेश सिसोदिया ने स्वागत किया।
वेबीनार चित्तौड़गढ़, ब्यावर एवं श्री गंगानगर ब्रांच ने संयुक्त रूप से की। रविवार को वेबीनार में दिल्ली के आयकर विशेषज्ञ सीए अभिषेक जैन, जोधपुर के सीएम मनोज गुप्ता ने आयकर रिटर्न एवं टैक्स ऑडिट के बारे में चर्चा की। वेबिनार के संयुक्त आयोजनकर्ता किशनगढ़ ब्रांच चेयरमैन साकेत कालानी, ब्रांच सेक्रेटरी बीके डाड सहित 475 सीए उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn